இதுவரை ‘நேசமுடன் ‘ மடல்இதழ்கள் 14 வந்துவிட்டன. மின்னஞ்சல் வடிவம் ஆசிரியருக்கு ஆளுமை சார்ந்த, அறிவுப்பூர்வமான தளத்தைத் தந்திருக்கிறது. புதிய வடிவத்தைக் காட்டியிருக்கிறதா ? இன்னும் இல்லை என்கிறார் வெங்கடேஷ். எந்த எழுத்தாளருமே தன் தேடலை முடித்துக்கொள்வதில்லை. வெங்கடேஷின் நேர்த்தியான சொற்களும், கச்சிதமான கருத்துக் குவியல்களும், அக்கறையான தேடலும் ஒரு தொடர்ச்சியான இயக்கவியலைத் தோற்றுவிக்கும். தமிழ் இலக்கியம் இன்னும் புது வடிவம் பெறவும், வாசகர்களின் சிந்தனைகளில் மாற்றங்களையும் புதுமைகளையும் உணரவும் இது போதாதா ?